Source: http://kalender.piibel.net/kal/?fontsize=10&keel=et&viewmode=&month=12
Timestamp: 2019-04-25 03:57:09+00:00

Document:
Kalender detsember 2019
Kalender detsember
DETSEMBER KUU LOOSUNG: Kes käib pimeduses ja kel puudub valgusekuma, see lootku Issanda nime peale ja toetugu oma Jumalale. Js 50,10
1. ADVENDIPÜHAPÄEV. KIRIKUAASTA ALGUS Vaata, sulle tuleb sinu kuningas, õiglane ja aitaja. Sk 9,9 Rm 13,8-12; Mt 21,1-11; Ps 117 Jutlus: Rm 13,8–12
1. Pühapäev Kes ei peaks sind kartma, rahvaste kuningas? Tõesti, seda sa väärid. Jr 10,7 Rahu Jumal varustagu teid kõige heaga tegema tema tahtmist ja saatku korda teie sees seda, mis on tema silmis meelepärane, Jeesuse Kristuse läbi. Hb 13,20.21 Pühadus on võit, mitte kohustus, igapäevane heaolu, mis on omandatud Kristuse verega. Nikolaus Ludwig von Zinzendorf
01.12. Uue kirikuaasta algus
2. Esmaspäev Ära karda ja ära kohku! Jos 8,1 Armastuses ei ole kartust, vaid täiuslik armastus ajab kartuse välja. 1Jh 4,18 Ka sel, kes risti kannab, kel mure, kurvastus, me Jeesus rõõmu annab, et lõpeb ahastus. Ka kõige nõdremat Sa julgustama tõttad ja kinnitama ruttad, kui keegi rammuta. KLPR 74:4. Johan Caspar Schade 1Pt 1,(8–9)10–13; Js 42,1–9
3. Teisipäev Aita meid, Issand, meie Jumal, sest me toetume sinule. 2Aj 14,10 Igaüks, kes palub, see saab ja kes otsib, see leiab, ja kes koputab, sellele avatakse. Mt 7,8 Me saame abi, kui lapselikus usalduses tuleme elava Jumala juurde ja ütleme Talle: "Üksainus sõna Sinu suust võib meid aidata!" Ja siis sünnivad imed meie elus. Harri Haamer Hb 10,32–39; Js 43,1–7
4. Kolmapäev Issand ütles: Ma kaitsen seda linna, et seda päästa iseenese pärast. 2Kn 19,34 Nüüd oli kogudusel tervel Juuda-, Galilea- ja Samaariamaal rahu end üles ehitada ja käia Issanda kartuses, ja see üha kasvas Püha Vaimu julgustusel. Ap 9,31 Kui meie Jumal meiega ja annab abi maale, Ta najale võib toetuda ja loota Tema peale; sest lõppegu kõik kartus siin, me Jumal meie kindel linn, Tal au ja kiitus olgu! KLPR 464:6. Martin Lipp Kl 1,9–14; Js 43,8–13
5. Neljapäev Issand läks mööda, ja tugev ning võimas tuul, mis lõhestas mägesid ja purustas kaljusid, käis Issanda ees. Aga Issandat ei olnud tuules. Ja tuule järel tuli maavärisemine, aga Issandat ei olnud maavärisemises. Ja maavärisemise järel tuli tuli, aga Issandat ei olnud tules. Ja tule järel tuli vaikne, tasane sahin. 1Kn 19,11–12 Jumal on Vaim ja kes teda kummardavad, peavad teda vaimus ja tões kummardama. Jh 4,24 Ka meie, Jeesus, tervitame Sind jälle Sinu tulemise teel. Sind tões ja vaimus kummardame, aukartust täis on meie mõte, meel: Sa oled meie Kuningas ja pea, Sa oled helde, armuline, hea. KLPR 85:2. Georg Kiviste 1Ts 5,(1–3)4–8; Js 43,14–21
6. Reede Tänu olgu Issandale! Päevast päeva kannab meie koormat Jumal. Ps 68,20 Me teame, et neile, kes Jumalat armastavad, laseb Jumal kõik tulla heaks. Rm 8,28 Kui vaatad tagasi ja mõistad, mida head on Jumal sulle teinud, siis peaksid julgema ka edasi minna. Jumal on ikka seesama. Eenok Haamer Hs 37,24–28; Js 43,22–28
7. Laupäev Läkita oma valgus ja oma tõde, need juhatagu mind su hoonetesse. Ps 43,3 See on sõnum, mida me oleme kuulnud temalt ja kuulutame teile: Jumal on valgus, ja temas ei ole mingit pimedust. 1Jh 1,5 Jeesus on ka täna meie keskel. Täna on need võimalused veel meie kasutada: tulla Jumala Valgusesse, avada oma süda sellele Valgusele. Ja uskuda sellesse Valgusesse, et me võiksime saada valguselasteks. Joel Luhamets Ha 2,1–4; Js 44,1–8
2. ADVENDIPÜHAPÄEV Tõstke oma pea ja vaadake üles, sest teie lunastus läheneb. Lk 21,28 Jk 5,7-8(9-11); Lk 21,25-33; Ps 80 Jutlus: Lk 21,25–33
8. Pühapäev Sa oled otsekui kastetud rohuaed, veelätte sarnane, mille vesi ei valmista iial pettumust. Js 58,11 Kes usub minusse, nagu ütleb Kiri, selle ihust voolavad elava vee jõed. Jh 7,38 Mind armuallikast oh võta ikka joota! Siis õiget elu võin Su armu veest ma loota. Sa selge allikas, mind jooda heldesti, et ma Sind järgides veel elan õndsasti. KLPR 271:4. Christian Knorr von Rosenroth
9. Esmaspäev Te ei tohi kohtus olla erapoolikud, te peate kuulama niihästi väikest kui suurt; ärge kartke kedagi, sest kohus on Jumala päralt! 5Ms 1,17 Missuguse kohtuga te kohut mõistate, niisugusega mõistetakse teile kohut; ja missuguse mõõduga te mõõdate, niisugusega mõõdetakse ka teile. Mt 7,1–2 Jumal ei nõua, et sa ligimest mõistaksid, sest seda sa ei suuda; Ta nõuab, et sa teda hukka ei mõistaks, sest seda sa suudad. Teedy Tüür Js 25,1–8; Js 44,21–28
10. Teisipäev Jumal ütles Moosesele: "Kogu see rahvas, kelle keskel sa oled, saab näha Issanda tegu." 2Ms 34,10 Jeesus rändas läbi kogu Galilea, õpetades nende sünagoogides ja jutlustades evangeeliumi Kuningriigist ning tervendades haigeid ja vigaseid rahva seas. Mt 4,23 Vahel on tarvis suurt pimedust, et näha Jumala armu tähti nii selgesti, et meie rahutu ja kangekaelne süda neid suudab lugeda ja mõista. Nii mõnigi kord peame jõudma kõigi oma teede lõppu, et meile kirgastuks Jumala tee. Rudolf Kiviranna Js 26,7–12(13–15) Js 45,1–8
11. Kolmapäev Noa leidis armu Issanda silmis. 1Ms 6,8 Nõnda nagu te nüüd olete Kristuse Jeesuse võtnud vastu Issandaks, nõnda käige temas, olles juurdunud ja ülesehitatud temas ning kinnitatud usus. Kl 2,6–7 Jeesus on valmis tulema igasse südamesse. Ja Ta tuleb tõesti, kui Temale vastu ei panda ega tagasi ei tõrjuta. Ei ole ega saagi olla suuremat rikkust ega õnnistust inimesele, kui Jeesus on saanud ta elu Issandaks ja Õnnistegijaks. Albert Soosaar Ilm 2,1–7; Js 45,9–17
12. Neljapäev Hoia oma jalga, kui sa lähed Jumala kotta. Kuulamaminek on parem kui alpide ohvriand. Kg 4,17 Palvetades ärge lobisege nii nagu paganad, sest nemad arvavad, et neid võetakse kuulda nende sõnaohtruse tõttu. Mt 6,7 Meie tänu jõuab Sinuni armetute sõnadena. Mõnikord ei suuda me üldse sõnu leida. Anna meile sellistel aegadel jõudu, et suudaksime hoida oma südant avatuna Sinu armastuse rikkusele ja kogeda vaikse tänulikkusega Sinu püsivat, igavest kohalolu. Lepi meie südame sõnatute ohvritega, kui meil pole tänamiseks sõnu. Paul Tillich 2Kr 5,1–10; Js 45,18–25
13. Reede Issand ei tõuka ära oma rahvast ega jäta maha oma pärisosa. Ps 94,14 Meie kodupaik asub taevas, kust me ka ootame Päästjat – Issandat Jeesust Kristust. Fl 3,20 Jeesus minu eest on surnud, Tema surm mu kasu on! Õnnistust Ta mulle toonud, sest mu süda rõõmus on, kui ma ilmakära jätan, taeva rõõmu poole tõttan. Seal saan näha lõpmata Isa, Poega, Vaimu ka. KLPR 381:4. Johann Georg Albinus Sk 2,14–17; Js 46,1–13
14. Laupäev Issand, sina tõid mu hinge välja surmavallast, sa elustasid mind nende hulgast, kes lähevad alla hauda. Ps 30,4 Jumala armuand on igavene elu Kristuses Jeesuses, meie Issandas. Rm 6,23 Imelised on kõik Jumala teod, mida Tema kogu maailmale ja oma lastele teeb! Kuhu iganes vaatame, seal näeme ja tunneme Tema vägevat kätt, ja kõik Ta teod tunnistavad Tema suurest armastusest inimlaste vastu. Aga siiski on Jumala tegudest kõige suurem see, et Ta meid, ärakadunud ja hukkamõistetud patuseid, on lunastanud oma ainusündinud Poja kalli verega. Raamatust "Vaimulikud leivapalukesed" 1Ts 4,13–18; Js 48,12–22
3. ADVENDIPÜHAPÄEV Valmistage Issanda teed. Vaata, Issand Jumal tuleb jõuliselt. Js 40,3.10 1Kr 4,1-5; Lk 1,67-79; Ps 85 Jutlus: Lk 3,(1–2)3–14(15–17)18(19–20)
15. Pühapäev Minu süüteod on minust vägevamad, aga meie üleastumised annad sina andeks. Ps 65,4 Sakarias ütles: "Ja sina, lapsuke, sind hüütakse Kõigekõrgema prohvetiks, sest sa lähed Issanda eel temale teed valmistama, et anda tema rahvale pääste tunnetus nende pattude andeksandmises meie Jumala südamliku halastuse läbi, millega meile tuleb päikesetõus kõrgustest." Lk 1,76–78 Ainult Sinu võrreldamatu armu pärast tahan ma ikka ja alati paluda, et Sa mind täiesti enda poole pööraksid ega laseks mitte millelgi takistada minu teed Sinu juurde. Augustinus
16. Esmaspäev Kas naine unustab oma lapsukese ega halasta oma ihuvilja peale? Ja kui nad ka unustaksid, ei unusta mina sind mitte. Js 49,15 Ma olen veendunud, et ei surm ega elu, ei inglid ega peainglid, ei praegused ega tulevased, ei väed, ei kõrgus, ei sügavus ega mis tahes muu loodu suuda meid lahutada Jumala armastusest, mis on Kristuses Jeesuses, meie Issandas. Rm 8,38–39 Issand Jumal, anna mulle jõudu kanda seda, mida Sina saadad. Ma usaldan Sinu armu ja annan oma elu täiesti Sinu kätte. Tee minuga nii nagu on Sinu meele järele ja nagu on hea minule. Kas ma elan või suren, olen mina Sinu juures ja Sina oled minu juures. Dietrich Bonhoeffer Ho 14,2–10; Js 49,1–6
17. Teisipäev Ma kihlan sind enesele igaveseks ajaks; ma kihlan sind enesele õiguse ja kohtu pärast, armastuse ja halastuse pärast. Ho 2,21 Nõnda on Jumal maailma armastanud, et ta oma ainusündinud Poja on andnud, et ükski, kes temasse usub, ei hukkuks, vaid et tal oleks igavene elu. Jh 3,16 Kui sa leiad Jeesuse, siis oled leidnud elava Jumala, kes sind, patust, armastab, sulle andestuse ja vabaduse kingib. Kui sa Jeesuse juurde jääd, siis jääd sa ühtlasi ka elava Jumala juurde. Tema saab siis su Issandaks ja juhiks. Albert Soosaar Lk 1,26–38
18. Kolmapäev Ma annan sulle nõu oma silmaga sind juhtides. Ps 32,8 Ingel ütles talle: "Ära karda, Maarja, sest sa oled leidnud armu Jumala juures." Lk 1,30 Nii Jumal ennast alandab, et Looja ise lapseks saab, ei naise ihu põlga Ta, et inimeseks sündida. KLPR 8:4. Böömimaa vennad 2Kr 1,18–22; Js 49,14–26
19. Neljapäev Ma tõstan oma silmad mägede poole, kust tuleb mulle abi? Abi tuleb mulle Issanda käest, kes on teinud taeva ja maa. Ps 121,1–2 Olge siis teiegi pika meelega, kinnitage oma südant, sest Issanda tulemine on lähedal. Jk 5,8 Kas Jumala usaldamise aeg on sul otsa saanud, sest kannatused tulid su ellu? Kas oled elu juhtimise enda kätte korjanud? Kuidas sa siis üldse toime tuled? Tee parandus, palu usaldusvahekorra taastamise pärast. Issand ühendab sind taas jõuallikaga. Eenok Haamer Js 11,10–13; Js 50,4–11
20. Reede Ons mu käsi liiga lühike lunastamiseks või ei ole mul jõudu päästmiseks? Js 50,2 Jumal valgustagu teie südame silmi, et te teaksite, milline lootus on tema kutsumises, milline on tema pärandi kirkuse rikkus pühade sees ja milline on tema väe võrratu suurus meie heaks. Ef 1,18–19 Uskumine Jumalasse on arvestamine jumaliku reaalsusega ja mitte selle maise elu reaalsusega. Uskumine Jumalasse tähendab toetumist jumalikele tõotustele, mitte inimelu kogemustele. Joel Luhamets Js 42,5–9; Js 51,1–8
21. Laupäev Ära ole minust kaugel, sest kitsikus on ligi, sest abimeest ei ole. Ps 22,12 Õed saatsid Jeesusele sõna: "Issand, vaata, see, keda sa armastad, on haige." Jh 11,3 Suures hädas õpime paluma suuri palveid. Osvald Tärk Ilm 3,7.8.10.11(12) Js 51,9–16
4. ADVENDIPÜHAPÄEV Olge ikka rõõmsad Issandas! Taas ma ütlen: Olge rõõmsad! Issand on ligidal! Fl 4,4–5 Lk 1,26–38(39–56) Ps 74 Jutlus: 2Kr 1,18–22
22. Pühapäev Ärgu olgu su süda kuri, kui sa vaesele vennale annad. 5Ms 15,10 Teie leebus saagu teatavaks kõigile inimestele. Issand on ligidal! Fl 4,5 Issand, ava meie silmad, et me taipaksime, mis inimestele ihu ja hinge poolest valu teeb. Tugevda meie tahet, et me inimeste valu ja kannatuste suhtes tuimaks ei jääks. Anna meile usku oodata aega, mil Sa valu ja kannatuse võidad. Jörg Zink
23. Esmaspäev Ma puhastan nad kogu nende süüst, millega nad on pattu teinud minu vastu; ja ma annan neile andeks. Jr 33,8 Ingel ütles Joosepile: "Maarja toob ilmale poja ning sina paned talle nimeks Jeesus, sest tema päästab oma rahva nende pattudest." Mt 1,21 Piibel ilmutab meile Jumalat, kes juba ammu enne seda, kui inimesele pähegi tuli Tema poole pöörduda, kui inimene eksles alles pimeduses ja patus, tõusis oma troonilt, jättis kõrvale kogu oma hiilguse ja asus otsima inimest, kuni Ta tema leidis. John Stott Js 7,10–14; Js 51,17–52,6
JÕULUÕHTU 1Tm 3,16; Lk 2,1-10; Js 52,7-12 Jutlus: Sk 2,14–17
24. Teisipäev Teie, väravad, tõstke oma pead, ja teie, igavesed uksed, saage kõrgeks, et aukuningas saaks sisse tulla! Ps 24,7 Ennäe inimest! Jh 19,5 Oh inimene, rõõmusta ja hõiska inglitega! Uut võidulaulu laula sa nüüd taevavägedega, sest kätte jõudnud armupäev, öö läinud, kadund mure, vaev. Arm Kristuses on ilmund! 26:1. Aleksander Abel
1. JÕULUPÜHA Sõna sai lihaks ja elas meie keskel, ja me nägime tema au. Jh 1,14 Tt 3,4-7; Lk 1,46-55; Jh 1,1-5.9-14(16-18) Jutlus: Tt 3,4–7
25. Kolmapäev Mu rahvas on teinud kahekordse süüteo: minu, elava vee allika, jätsid nad maha, et raiuda enestele kaevusid, pragulisi kaevusid, mis ei pea vett. Jr 2,13 Selles on armastus – ei, mitte selles, et meie oleme armastanud Jumalat, vaid et tema on armastanud meid ja on läkitanud oma Poja lepitusohvriks meie pattude eest. 1Jh 4,10 Päästja on sündinud meile, Ta läbi kõik teiseks siin saab. Surm kohutas sindki veel eile, nüüd võidetuks temagi jääb. Kõik ahistus, mure ja valu on taandumas patuse teelt, sest Jeesuse läbi uus elu sind tervitab – paranda meelt! Harri Haamer
2. JÕULUPÜHA Hb 1,1-4(5-14); Mt 1,18-25; Lk 2,29-32 Jutlus: Mt 1,18–25
ESIMÄRTER STEFANOSE MÄLESTUSPÄEV Kallis on Issanda meelest tema vagade surm. Sinule ma ohverdan tänuohvreid ja hüüan appi Issanda nime. Ps 116,15.17 Ap 6,8-15; 7,(1-54)55-60; Mt 10,16-22; Jutlus: Hb 10, 32–39
26. Neljapäev Kuulge, kuningad, pange tähele, vürstid! Mina – ma laulan Issandale, mängin Issandale, Iisraeli Jumalale! Km 5,3 Kui nad seda nägid, teda teatasid nad asjast, mis neile oli öeldud selle lapsukese kohta. Kõik, kes seda kuulsid, panid seda imeks, mida karjased neile rääkisid. Lk 2,17–18 Oh sa õnnistav, oh sa rõõmustav püha, kallis jõuluaeg! Ilm oli hukas, Kristus on sündind. Ristirahvas, ristirahvas, rõõmusta! KLPR 29:1. Johann Woldemar Jansen
27. Reede Täna, kui te kuulete ta häält, ärge tehke kõvaks oma südant. Ps 95,7–8 Ärge joovastuge veinist, millest tuleb liiderlikkus, vaid saage täis Vaimu, Ef 5,18 Inimese elu, loodud Jumala näo järele, sisaldab valgust ja soojust, mis särab elavalt ja tugevalt siis, kui see on süüdatud Jumala Vaimu poolt. See on suurim ja auväärseim, mida inimese ihuliku olemuse kohta ütelda saab. Inimese habras ja kergesti katkiminev ihulik hoone võib usus saada Püha Vaimu läbi Jumala templiks. Uno Plank Jh 21,20–24; Js 52,13–53,5
28. Laupäev Nad saavad tunda, et mina olen Issand, kui ma murran katki nende ikkepuud ja päästan nad orjastajate käest. Hs 34,27 Seal, kus on Issanda Vaim, on vabadus. 2Kr 3,17 Kõik oled Sina teinud me õnneks heldesti, kui oli hukka läinud hing, ihu, ühtlasi. Kui surm ja põrgu võimus meid hoidsid ahelais, siis Sinu armust, Jeesus, nüüd ori vabaks sai. KLPR 6:2. "Uus lauluraamat 1899" nr 114 ainetel Mt 2,13–18
1. PÜHAPÄEV PÄRAST JÕULE Sõna sai lihaks ja elas meie keskel, ja me nägime tema au. Jh 1,14 1Jh 1,1-4; Lk 2,(22-24)25-38(39-40); Js 54,1-10 Jutlus: Ii 42,1–6
29. Pühapäev Poisidki väsivad ja tüdivad, noored mehed komistavad ja kukuvad, aga kes ootavad Issandat, saavad uut rammu, need tõusevad tiibadega üles nagu kotkad: nad jooksevad ega tüdi. Js 40,30–31 Jumal ei ole meile ju andnud arguse vaimu, vaid väe ja armastuse ja mõistlikkuse vaimu. 2Tm 1,7 Oh Jeesus, kallis jõulupäike, siis paista armsalt mulle ka! Et aga minu usk on väike, mul jõulutarkust õpeta, et mina kõnnin valguses ja jõulurõõmu paistuses! KLPR 34:5. Kaspar Friedrich Nachtenhöfer
30. Esmaspäev Kogu see väehulk saab teada, et Issand ei päästa mitte mõõga ega piigi abil. 1Sm 17,47 Rahutegijaile külvatakse rahus õiguse vilja. Jk 3,18 Oma lasteks Jumal hüüab neid, kes rahu nõuavad! Kelle hing Ta poole püüab, rahuriiki jõuavad. Jumalale olgu kõrges tänu, ülistus ja au, rahu maa peal, rahval kõiges juhiks Päästja kepp ja sau! KLPR 460:5. Andres Põder Js 63,7–14; Js 55,1–5
VANA-AASTAÕHTU Halastaja ja armuline on Issand, pikameelne ja rikas heldusest. Ps 103,8 Rm 8,31b-39; Mt 13,24-30; Js 55,6-13 Jutlus: Hb 13,8–9b
31. Teisipäev Pettusasjast hoia eemale. 2Ms 23,7 Mis on tõsine, mis aus, mis õige, mis kasin, mis armas, mis on hea kuulda kui vooruslik komme ja kiituse väärt, sellele mõelge! Fl 4,8 Jumal ei väida, et me saaksime olla täiesti head, vaid nõuab, et me armastaksime headust – armastaksime seda ka siis, kui näeme oma vigu. Just nii me teemegi õigesti, kui me kõigest hingest taotleme head ja armastame headust ka siis, kui kogeme oma suutmatust. Arne Hiob

References: Ps 117
 Ps 68
 Ps 43
 Ps 80
 kohus 
 Ps 94
 Ps 30
 Ps 85
 Ps 65
 Ps 32
 Ps 121
 Ps 22
 Ps 74
 Ps 24
 Ps 116
 Ps 95
 Ps 103